
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 883 

9 Σεπτεμβρίου 2010 


ΠΕΡ ΙΕΧΟΜΕ ΝΑ 

Υπουργείο Παιδείας, Δια Βίου Μάθησης και 

Θρησκευμάτων.1 

» Εργασίας και Κοινωνικής Ασφάλισης.2 

» Δικαιοσύνης, Διαφάνειας και 

Ανθρωπίνων Δικαιωμάτων.3 

Οργανισμοί - Λοιποί Φορείς.4 

Πίνακες Διοριστέων.5 


ΥΠΟΥΡΓΕΙΟ ΠΑΙΔΕΙΑΣ, ΔΙΑ ΒΙΟΥ 
ΜΑΘΗΣΗΣ ΚΑΙ ΘΡΗΣ ΚΕΥΜΑΤΩΝ 

(ΐ) 

ΔΙΕΥΘΥΝΣΕΙΣ ΚΑΙ ΓΡΑΦΕΙΑ ΕΚΠΑΙΔΕΥΣΗΣ 

Με την αριθ. 3235/31-8-2010 απόφαση Αναπληρωτή 
Προϊσταμένου του 3ου Γραφείου Π.Ε.-Β' Δ/νσης Αθηνών, 
που εκδόθηκε σύμφωνα με τις διατάξεις του άρθρου 148, 
παρ. 5 του Ν.3528/2007, λύεται αυτοδίκαια η υπαλληλική 
σχέση της Δημητριάδου Αικατερίνης του Αναστασίου, 
δασκάλας του 7ου Δημοτικού Σχολείου Νέας Ιωνίας, με 
βαθμό Α' και Μ.Κ. 1, κατηγορίας ΠΕ4, με Αριθμό Μητρώου 
ΥΠ.Π.Δ.Β.Μ.Θ. 558359, από 31-8-2010, επειδή την ημερο¬ 
μηνία αυτή υπέβαλε 2η αίτηση παραίτησης (αριθμός 
πρωτ. 3235/31-8-2010), εντός του 2ου 15/μερου από την 
1η αίτηση (αριθμός πρωτ. 3090/10-8-2010) με την οποία 
εμμένει στο αίτημά της για παραίτηση. 

Ο Αναπληρωτής Προϊσταμένου 
ΑΡΙΣΤΟΤΕΛΗΣ ΝΑΤΣΗΣ 


Με την 5828/31-08-2010 απόφαση του Προϊσταμένου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147, 148 και 156 λύεται η υπαλλη¬ 
λική σχέση με το δημόσιο της Μιχελή-Σουρτζή Ηλιά- 
νας του Ευαγγέλου, καθηγήτριας κλάδου ΠΕ13 (Νομι- 
κών-Πολ.Επιστημών), του 8ου Γ ενικού Λυκείου Βόλου με 
Α.Μ. 905467, βαθμό Α' και Μ.Κ. 03, από 31-08-2010 ημε¬ 
ρομηνία υποβολής της δεύτερης αίτησης παραίτησής 
της από την υπηρεσία. 


Με την 5825/31-08-2010 απόφαση του Προϊσταμένου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147,148 και 156 λύεται η υπαλληλι¬ 
κή σχέση με το δημόσιο της Κατόπη Ευγενίας του Κων¬ 
σταντίνου, καθηγήτριας κλάδου ΠΕ02 (Φιλολόγων), του 
Εσπερινού Γυμνασίου Βόλου με Α.Μ. 133053, βαθμό Α' και 
Μ.Κ. 03, από 31-08-2010 ημερομηνία υποβολής της δεύ¬ 
τερης αίτησης παραίτησής της από την υπηρεσία. 

Με την 5824/31-08-2010 απόφαση του Προϊσταμένου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147,148 και 156 λύεται η υπαλληλική 
σχέση με το δημόσιο της Ράπτου Ελένης του Παντελή, 
καθηγήτριας κλάδου ΠΕ11 (Φυσικής Αγωγής), του 9ου 
Γυμνασίου Βόλου με Α.Μ. 131085, βαθμό Α' και Μ.Κ. 03, 
από 31-08-2010 ημερομηνία υποβολής της δεύτερης αί¬ 
τησης παραίτησής της από την υπηρεσία. 

Με την 5842/31-08-2010 απόφαση του Προϊσταμένου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147,148 και 156 λύεται η υπαλληλι¬ 
κή σχέση με το δημόσιο της Γκούντα Μαρίας του Απο¬ 
στόλου, καθηγήτριας κλάδου ΠΕ01 (Θεολόγων), του 5ου 
Γ ενικού Λυκείου Βόλου με Α.Μ. 123549, βαθμό Α' και Μ.Κ. 
02, από 31-08-2010 ημερομηνία υποβολής της δεύτερης 
αίτησης παραίτησής της από την υπηρεσία. 

Με την 5836/31-08-2010 απόφαση του Προϊστάμενου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147, 148 και 156 λύεται η υπαλλη¬ 
λική σχέση με το δημόσιο της Δακούκη-Βενιέρη Βι- 
κτώριας του Χριστοδούλου, καθηγήτριας κλάδου ΠΕ02 
(Φιλολόγων), του Εσπερινού Γυμνασίου Βόλου με Α.Μ. 
906633, βαθμό Α' και Μ.Κ. 05 από 31-08-2010, ημερομη¬ 
νία υποβολής της δεύτερης αίτησης παραίτησής της 
από την υπηρεσία. 

Με την 5826/31-08-2010 απόφαση του Προϊσταμένου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147,148 και 156 λύεται η υπαλληλι¬ 
κή σχέση με το δημόσιο της Γκουντάρα Πολυξένης του 
Αθανασίου, καθηγήτριας κλάδου ΠΕ02 (Φιλολόγων), του 

8ου Γενικού Λυκείου Βόλου με Α.Μ. 130291, βαθμό Α' και 
Μ.Κ. 02, από 31-08-2010. ημερομηνία υποβολής της δεύ¬ 
τερης αίτησης παραίτησής της από την υπηρεσία. 

Με την 5827/31-08-2010 απόφαση του Προϊστάμενου 
της Διεύθυνσης Δευτεροβάθμιας εκπαίδευσης Ν. Μα¬ 
γνησίας που εκδόθηκε σύμφωνα με τις διατάξεις του 
Ν. 3528/2007 άρθρα 147, 148 και 156 λύεται η υπαλλη¬ 
λική σχέση με το δημόσιο του Βλαχάβα Γεωργίου του 
Αποστόλου, καθηγητή κλάδου ΠΕ02 (Φιλολόγων), Διευ¬ 
θυντή του 9ου Γυμνασίου Βόλου με οργανική θέση στο 
6° Γ.Λύκειο Βόλου, με Α.Μ. 120461, βαθμό Α' και Μ.Κ. 01, 
από 31-08-2010 ημερομηνία υποβολής της δεύτερης αί¬ 
τησης παραίτησής του από την υπηρεσία. 

Ο Διευθυντής 
ΓΕΩΡΓΙΟΣ ΔΟΔΟΝΤΣΑΚΗΣ 


Με την υπ’ αρ. 1732/31-8-2010 πράξη του Προϊσταμέ¬ 
νου του 1ου Γ ραφείου Π.Ε. Δυτικής Θεσσαλονίκης, που 
εκδόθηκε σύμφωνα με τις ισχύουσες διατάξεις του άρ¬ 
θρου 148 του Ν.3528/2007, διαπιστώνεται η αυτοδίκαιη 
λύση της υπαλληλικής σχέσης με το δημόσιο του Καλ- 
λιώρα Δημητρίου του Νικολάου εκπαιδευτικού ΠΕ70 με 
Α.Μ. 557542 βαθμό Α και Μ.Κ. 1. του 10ου Δημ. Σχολεί¬ 
ου Νεάπολης του 1ου Γ ραφείου Π.Ε. Δυτικής Θεσσαλο¬ 
νίκης, και μετά από την υποβολή της πρώτης αίτησης 
παραίτησης από με αποτέλεσμα η παραίτηση να θεω¬ 
ρείται ως γενόμενη δεκτή την 31-8-2010 μετά την πα¬ 
ρέλευση διμήνου. 

Ο Προϊστάμενος 
ΘΕΟΔΩΡΟΣ ΜΠΑΓΙΩΚΗΣ 

-♦- 

ΥΠΟΥΡΓΕΙΟ ΕΡΓΑΣΙΑΣ 
ΚΑΙ ΚΟΙΝΩ ΝΙΚΗΣ ΑΣΦ ΑΛΙΣΗΣΗΣ 

( 2 ) 

Με την αριθμ. Φ.80420/21694/3231/2-9-2010 απόφαση 
της Γ εν. Γ ραμματέως Κοινωνικών Ασφαλίσεων που εκ¬ 
δόθηκε σύμφωνα με τις διατάξεις του άρθρου 35 του 
Ν. 3528/2007 (ΦΕΚ 26 Α') διαπιστώνεται η από 1/7/2010 
αυτοδίκαια λύση της υπαλληλικής σχέσης της Αναστα¬ 
σίας Σακετοπούλου του Αθανασίου, κλάδου ΠΕ Κοινω¬ 
νικής Ασφάλισης, λόγω διάθεσης της για διορισμό στην 
Κεντρική Υπηρεσία του Υπουργείου Εργασίας και Κοι¬ 
νωνικής Ασφάλισης, ως απόφοιτη της 20ης Εκπαιδευτι¬ 
κής Σειράς της Εθνικής Σχολής Δημόσιας Διοίκησης. 

Η Γ ενική Γ ραμματέας 

ΑΘΗΝΑ ΔΡΕΤΤΑ 

-♦- 

ΥΠΟΥΡΓΕΙΟ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙ ΝΩΝ ΔΙΚΑ ΙΩΜΑΤΩΝ 

(3) 

Με την υπ’ αριθμ. 89034/3-9-2010 απόφαση της Προϊ- 
σταμένης της Διεύθυνσης Δικηγορικού Λειτουργήματος 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων, που εκδόθηκε σύμφωνα με τις δι¬ 
ατάξεις των άρθρων 27 και 32 του Ν.Δ/τος 3026/1954 


«Περί του Κωδικός των Δικηγόρων», γίνεται αποδεκτή 
η αίτηση παραίτησης από το δικηγορικό λειτούργημα, 
της Κυριακής ΤΖΟΒΕΝΗ του Τηλέμαχου, δικηγόρου Ηρα¬ 
κλείου παρ Εφέταις. 

Με την υπ’ αριθμ. 88403/3-9-2010 απόφαση της Προϊ- 
σταμένης της Διεύθυνσης Δικηγορικού Λειτουργήματος 
του Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων, που εκδόθηκε σύμφωνα με τις διατά¬ 
ξεις των άρθρων 27 και 32 του Ν.Δ/τος 3026/1954 «Περί 
του Κωδικός των Δικηγόρων», γίνεται αποδεκτή η αίτη¬ 
ση παραίτησης από το δικηγορικό λειτούργημα, του Πε¬ 
ρικλή ΒΕΡΓΑΔΟΥ του Χρήστου, δικηγόρου Σπάρτης. 

Με την υπ’ αριθμ. 90269/8-9-2010 απόφαση της Προϊ- 
σταμένης της Διεύθυνσης Δικηγορικού Λειτουργήματος 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων που εκδόθηκε σύμφωνα με τις δια¬ 
τάξεις των άρθρων 14,19 και 20 του Ν.Δ/τος 3026/1954 
«Περί του Κωδικός των Δικηγόρων», διορίζονται δικηγό¬ 
ροι οι παρακάτω πτυχιούχοι της Νομικής Σχολής, που 
πέτυχαν στις εξετάσεις υποψηφίων δικηγόρων του Εφε- 
τείου Θεσσαλονίκης, Α' εξεταστικής περιόδου 2010 και 


έχουν τα νόμιμα προσόντα, ως ακολούθως: 

Στο Πρωτοδικείο Θεσσαλονίκης 

Ελπινίκη ΑΡΓΥΡΗ του Παναγιώτη 

με βαθμό «πολύ καλά» 8,36 

Θώμη-Αλεξάνδρα ΜΠΑΛΑΜΠΑΝΗ του Ιωάννη 

με βαθμό «πολύ καλά» 8,36 

Ελένη ΜΕΤΑΞΑ του Γεωργίου 

με βαθμό «πολύ καλά» 8,00 

Στυλιανή ΚΡΥΩΝΑ του Κωνσταντίνου 

με βαθμό «καλά» 7,96 

Γεώργιος ΧΑΤΖΗΓΕΩΡΓΙΑΔΗΣ του Χρήστου 

με βαθμό «καλά» 7,96 

Ζηνοβία ΘΕΟΦΙΛΗ του Φίλιππου 

με βαθμό «καλά» 7,92 

Ελισάβετ ΠΟΛΙΤΟΥ του Κωνσταντίνου 

με βαθμό «καλά» 7,80 

Αναστάσιος ΠΑΠΑΚΩΝΣΤΑΝΤΙΝΟΥ 

του Αναστασίου με βαθμό «καλά» 7,40 

Στο Πρωτοδικείο Ηρακλείου 

Χρυσούλα ΜΠΑΛΤΖΑΚΗ του Ελευθερίου 

με βαθμό «πολύ καλά» 8,00 


Με την υπ’ αριθμ. 89627/7-9-2010 απόφαση της Προ- 
ϊσταμένης της Διεύθυνσης Δικηγορικού Λειτουργήμα¬ 
τος του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων που εκδόθηκε σύμφωνα με τις 
διατάξεις των άρθρων 27 και 32 του Ν.Δ/τος 3026/1954 
«Περί του Κωδικός των Δικηγόρων», γίνεται αποδεκτή 
η αίτηση παραίτησης από το δικηγορικό λειτούργη¬ 
μα, του Σταύρου ΚΑΡΙΒΑΛΗ του Σταματίου, δικηγόρου 
Χίου παρ’ Εφέταις. 

Με την υπ’ αριθμ. 89362/7-9-2010 απόφαση της Προ- 
ϊσταμένης της Διεύθυνσης Δικηγορικού Λειτουργήμα¬ 
τος του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων που εκδόθηκε σύμφωνα με τις 
διατάξεις των άρθρων 27 και 32 του Ν.Δ/τος 3026/1954 
«Περί του Κωδικός των Δικηγόρων», γίνεται αποδε¬ 
κτή η αίτηση παραίτησης από το δικηγορικό λειτούρ¬ 
γημα, του Βάϊου ΠΑΤΣΙΑΤΖΗ του Δημητρίου, δικηγό¬ 
ρου Λάρισας. 

Με την υπ’ αριθμ. 89025/7-9-2010 απόφαση της Προ- 
ϊσταμένης της Διεύθυνσης Δικηγορικού Λειτουργήμα¬ 
τος και Δικαστικών Επιμελητών του Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων, που 
εκδόθηκε σύμφωνα με τις διατάξεις του άρθρου 77 του 
ν. 2318/1995 «Κώδικας Δικαστικών Επιμελητών», γίνεται 
αποδεκτή η αίτηση παραίτησης από την υπηρεσία, της 
Αργυρής ΒΕΛΙΚΗ του Βασιλείου, δικαστικής επιμελήτρι- 
ας στην περιφέρεια του Πρωτοδικείου Σερρών. 

Με την αριθ. 89979/8-9-2010 πράξη της Προϊστάμενης 
της Διεύθυνσης Δικηγορικού Λειτουργήματος του Υπουρ¬ 
γείου Δικαιοσύνης, Διαφάνειας και Ανθρωπίνων Δικαιω¬ 
μάτων, που εκδόθηκε σύμφωνα με τις διατάξεις των άρ¬ 
θρων 62 παρ. 1 και 80 του Ν.Δ/τος 3026/1954 «Περί του 
Κωδικός των Δικηγόρων», διαπιστώνεται η αυτοδίκαιη 
αποβολή της δικηγορικής ιδιότητας του Θεόδωρου ΔΟΛ- 
ΔΟΥΡΗ του Θωμά, δικηγόρου Βέροιας, από τις 12-7-2010, 
ημερομηνία ορκωμοσίας του ως Συμβολαιογράφου, θέση 
ασυμβίβαστη προς το δικηγορικό λειτούργημα. 

Η Προϊσταμένη Διεύθυνσης 
ΔΙΑΜΑΝΤΩ ΖΑΒΡΑ 


Με την 88737/8-9-2010 απόφαση του Προϊσταμένου Δι¬ 
εύθυνσης Λειτουργίας Δικαστηρίων και Δικαστικών Λει¬ 
τουργών του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, που εκδόθηκε σύμφωνα με 
τις διατάξεις των άρθρων 140 και 146 του Ν.2812/2000, 
γίνεται δεκτή η αίτηση παραίτησης από την υπηρεσία 
της Μαρούλας ΣΤΑΥΡΗ του Εμμανουήλ, δικ. υπαλλή¬ 
λου του κλάδου γραμματέων με βαθμό Α' της κατηγο¬ 
ρίας Π.Ε. και μισθολογικό κλιμάκιο 1° του Ειρηνοδικεί¬ 
ου Χαλανδρίου. 

Με την 89181/8-9-2010 απόφαση του Προϊσταμένου Δι¬ 
εύθυνσης Λειτουργίας Δικαστηρίων και Δικαστικών Λει¬ 
τουργών του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, που εκδόθηκε σύμφωνα με 
τις διατάξεις των άρθρων 140 και 146 του Ν.2812/2000, γί¬ 
νεται δεκτή η αίτηση παραίτησης από την υπηρεσία της 
Ελένης ΝΤΟΥΣΑ του Λάμπρου, δικ. υπαλλήλου του κλά¬ 
δου γραμματέων με βαθμό Α' της κατηγορίας Π.Ε. και 
μισθολογικό κλιμάκιο 2° του Πρωτοδικείου Πειραιώς. 

Ο Προϊστάμενος Διεύθυνσης 
I. ΣΤΑΛΙΚΑΣ 


Το Πειθαρχικό Συμβούλιο των μελών του Δ.Ε.Π. των 
Ανώτατων Εκπαιδευτικών Ιδρυμάτων (άρθρο 2 παρ. 2 
εδ. δ και άρθρο 5 του Π.Δ. 160/2008), αποτελούμενο από 
τους Παναγιώτη Ν. Φλώρο, Αντιπρόεδρο του Συμβουλί¬ 
ου της Επικράτειας, ως Πρόεδρο (ο Πρόεδρος του Συμ¬ 
βουλίου της Επικράτειας και οι αρχαιότεροι Αντιπρό¬ 
εδροι είχαν κώλυμα), Δημήτριο Πατινίδη, Αντιπρόεδρο 
του Αρείου Πάγου (ο Πρόεδρος του Αρείου Πάγου και 
οι αρχαιότεροι Αντιπρόεδροι είχαν κώλυμα), Διονύσιο 
Λασκαράτο, Αντιπρόεδρο του Ελεγκτικού Συνεδρίου (ο 
Πρόεδρος του Ελεγκτικού Συνεδρίου και οι αρχαιότεροι 
Αντιπρόεδροι είχαν κώλυμα), και Ιωακείμ Γρυσπολάκη, 
Πρύτανη του Πολυτεχνείου Κρήτης, ως μέλη. 

Συνήλθε σε δημόσια συνεδρίαση την 7η Δεκεμβρί¬ 
ου 2009, ημέρα Δευτέρα και ώρα 17.30, στο Κατά¬ 


στημα του Συμβουλίου της Επικράτειας, με παρούσα 
την αναπληρώτρια γραμματέα του Δημήτρια Μουζά- 
κη, Προϊσταμένη της Γραμματείας του Δ' Τμήματος 
του Συμβουλίου της Επικράτειας (ο Γραμματέας του 
Συμβουλίου Βασίλειος Μανωλόπουλος, Προϊστάμενος 
της Διεύθυνσης της Γραμματείας του Συμβουλίου της 
Επικράτειας, είχε κώλυμα). Αντικείμενο της συνεδρία¬ 
σης ήταν η εκδίκαση, μετά την 14/2009 απόφασή του, 
των δύο πειθαρχικών αγωγών που έχουν εγερθεί από 
τον Πρύτανη του Πανεπιστημίου Πειραιώς (η πρώτη με 
αριθμ. πρωτ. 20057808/6.12.2005 και η δεύτερη με αριθ. 
πρωτ. 20060932/14.2.2006) κατά του Βασιλείου Μπένου, 
Καθηγητή του ίδιου Πανεπιστημίου ο οποίος κλήθηκε 
νόμιμα και παραστάθηκε αυτοπροσώπως. Τα πειθαρχι¬ 
κά παραπτώματα για τα οποία εγκαλείται ο πιο πάνω 
Καθηγητής περιγράφονται στις ανωτέρω δύο πειθαρ¬ 
χικές αγωγές. 

Αφού 1) άκουσε α) τον Εισηγητή της υποθέσεως Δημή- 
τριο Πατινίδη, Αντιπρόεδρο του Αρείου Πάγου, ο οποίος 
διάβασε την 14/2009 απόφαση του Συμβουλίου τούτου 
β) τον εγκαλούμενο, ο οποίος αντέκρουσε το κατηγο¬ 
ρητήριο (βλ. ταυτάριθμο πρακτικό συνεδριάσεως) και 
2. μελέτησε τα στοιχεία του φακέλου. 

Σκέφθηκε κατά το νόμο 

Το Πειθαρχικό Συμβούλιο νομίμως συνήλθε με μειωμέ¬ 
νη σύνθεση, γιατί με την 13/2009 προηγούμενη απόφαση 
του κρίθηκε ότι οι αιτήσεις -δηλώσεις αποχής των Γ. 
Βασιλακόπουλου και Λ. Λάιου είναι νόμιμες και βάσιμες 
και οι ανωτέρω, Αντιπρύτανης ακαδημαϊκών υποθέσεων 
και προσωπικού του Πανεπιστημίου Πειραιώς ο πρώτος 
και Αντιπρύτανης οικονομικού προγραμματισμού και 
ανάπτυξης του ίδιου ιδρύματος ο δεύτερος και μέλη 
του Συμβουλίου αυτού (τακτικό και αναπληρωματικό 
αντίστοιχα), πρέπει να απόσχουν από την άσκηση των 
καθηκόντων τους στην προκειμένη υπόθεση. 

Κατά του καθηγητή του Πανεπιστημίου Πειραιώς Βασι¬ 
λείου Μπένου ασκήθηκαν από τον πρύτανη του ίδιου Πα¬ 
νεπιστημίου δύο πειθαρχικές αγωγές, ήτοι η πρώτη με 
αριθμ. πρωτ. 20057808/6.12.2005 και η δεύτερη με αριθμ. 
πρωτ. 20060932/14.2.2006. Με τις αγωγές αυτές ασκή¬ 
θηκε κατά του άνω εγκαλουμένου καθηγητή πειθαρχική 
δίωξη για το πειθαρχικό παράπτωμα της επίδειξης δι- 
γωγής που απάδει στην αξιοπρέπεια του πανεπιστημι¬ 
ακού λειτουργού. Των άνω πειθαρχικών αγωγών, με τις 
οποίες αποδίδεται στον ίδιο εγκαλούμενο το ανωτέρω 
πειθαρχικό παράπτωμα, διατάχθηκε η συνεκδίκαση, 
σύμφωνα με το άρθρο 2 του Π.Δ/τος της 12/26.7.1933, 
με την 14/2009 απόφαση του Συμβουλίου αυτού. Με 
την τελευταία αυτή απόφαση διατάχθηκε η κλήτευση 
του εγκαλουμένου, προκειμένου αυτός να απολογηθεί 
στις 5.10.2009 και μετ’ αναβολή στη συνεδρίαση της 
7.12.2009, [οπότε αυτός (εγκαλούμενος) απολογήθηκε], 
μετά την ενεργηθείσα από τους ορισθέντες εισηγητές 
Αθανάσιο Κρητικό και ακολούθως Γεώργιο Σαραντινό, 
Αντιπροέδρους του Αρείου Πάγου, αναγκαία, κατ’ άρθρο 
5 του ίδιου πιο πάνω π.δ/τος, εξέταση. Στο από 7.5.2007 
πόρισμα του αρχικά ορισθέντος εισηγητή Αθανασίου 
Κρητικού, συμφώνησε ο ακολούθως ορισθείς εισηγητής 
Γεώργιος Καλαμίδος, Αντιπρόεδρος Αρείου Πάγου με 
την από 9.10.2008 πρόταση του, στην οποία ερείδεται η 
πιο πάνω 14/2009 απόφαση αυτού του Συμβουλίου. 

Σύμφωνα με το άρθρο 9 του ν. 249/1976, από τη δη¬ 
μοσίευση του νόμου αυτού οι πειθαρχικές διατάξεις 




7212 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


του ν. 5343/1932 και του Π.Δ/τος από 12/26.7.1933 «περί 
πειθαρχικής διώξεως και της τηρητέας διαδικασίας 
ενώπιον των κατά τα άρθρα 327 και 328 πειθαρχικών 
Συμβουλίων του Πανεπιστημίου Αθηνών», εφαρμόζονται 
επί \ων καθηγητών και υφηγητών όλων των Ανωτάτων 
Εκπαιδευτικών Ιδρυμάτων, καταργούμενης κάθε άλλης 
γενικής ή ειδικής διατάξεως, που αναφέρονται σε θέ¬ 
ματα που ρυθμίζονται από τα ανωτέρω νομοθετήματα 
από τον παρόντα νόμο. Κατά δε το άρθρο 326 του πιο 
πάνω ν. 5343/1932, «εάν τακτικός ή έκτακτος καθηγη¬ 
τής Πανεπιστημίου παραβαίνει τα εαυτού καθήκοντα, 
εάν επιδεικνύη ραθυμίαν ή κουφότητα ασύγγνωστον 
περί την εκπλήρωσιν αυτών, εάν επιδεικνύει διαγωγήν 
απάδουσαν εις την αξιοπρέπειαν του Πανεπιστημιακού 
λειτουργού, εάν αυτοβούλως εγκατάλειψη την θέσιν 
αυτού, τιμωρείται πειθαρχικώς δί εγγράφου επιπλήξε- 
ως, δια προστίμου ουχί κατωτέρου του δεκάτου ουδ’ 
ανωτέρου ολοκλήρου του μηνιαίου μισθού, δια προσω¬ 
ρινής απολύσεως από ενός μηνάς μέχρις ενός έτους η 
δ’ οριστικής απολύσεως». 

Στην προκειμένη περίπτωση το Συμβούλιο, αφού έλα¬ 
βε υπόψη και εκτίμησε όλα τα στοιχεία του φακέλου 
που σχηματίσθηκε, μεταξύ των οποίων τις καταθέσεις 
των προταθέντων από τον εγκαλούμενο μαρτύρων Ιω. 
Σίσκου και Βασ. Γκίκα, καθηγητών του Πανεπιστημίου 
Πειραιώς, την ανώμοτη κατάθεση του εγκαλούμενου 
και των εξετασθέντων μαρτύρων κατηγορίας Αθανασί¬ 
ας Σπυράκη (προϊσταμένης στη Διεύθυνση Διοικητικού 
του Πανεπιστημίου Πειραιώς) και Παρασκευής Δαϊνά 
(προϊσταμένης του τμήματος Διοικητικού Προσωπικού 
του ίδιου Πανεπιστημίου), το από 30.11.2009 υπόμνημα 
και την από 24.9.2009 ενημερωτική αναφορά του εγκα- 
λουμένου, την προφορική απολογία του καθώς και από 
όλα τα προσκομιζόμενα έγγραφα, ύστερα από διαλογι- 
κή συζήτηση των μελών του, δέχθηκε τα ακόλουθα: Α. 
Επί της πρώτης πειθαρχικής αγωγής. Ο εγκαλούμενος 
καθηγητής Βασ. Μπένος διετέλεσε Πρύτανης του Πανε¬ 
πιστημίου Πειραιώς μέχρι και την 31.8.2005. Ο ανωτέρω 
λόγω της άμεσα επικείμενης λήξεως της θητείας του, 
την προτεραία (30.8.2005) απέστειλε προς την διευθύ¬ 
ντρια και την προϊσταμένη Διοικητικού του άνω Πανε¬ 
πιστημίου, αντιστοίχως, το από 30.8.2005 με αρ. πρωτ. 
20055390 έγγραφο, στο οποίο περιέγραφε τα παρα- 
διδόμενα αντικείμενα και έγγραφα λόγω λήξεως της 
θητείας του, προσκαλώντας συγχρόνως τις ανωτέρω 
για τη, σύνταξη του οικείου πρωτοκόλλου παραδόσεως 
και παραλαβής. Τέτοιο έγγραφο πράγματι συντάχθηκε 
την επομένη ημέρα (31.8.2005). Το ανωτέρω έγγραφο, το 
οποίο υπογράφεται από τα προαναφερόμενα πρόσωπα, 
αναφέρει κατά κατηγορία τα παραδιδόμενα αντικείμενα 
και έγγραφα. 

Επισημαίνεται ότι στο προαναφερόμενο από 30.8.2005 
έγγραφο του εγκαλούμενου καθηγητή αναφέρονται 
αναλυτικώς με αριθμό πρωτοκόλλου και χρονολογία 
(165) συνολικά έγγραφα, τα οποία όμως δεν παραδόθη¬ 
καν από τον εγκαλούμενο καθηγητή κατά τη λήξη της 
θητείας του Πρύτανη και κατακρατήθηκαν απ’ αυτόν στο 
προσωπικό του αρχείο, κατά τη χρησιμοποιούμενη δια¬ 
τύπωση στο έγγραφο αυτό «ως φύλαξ - μεσεγγυούχος 
και εις διάθεσιν του Πανεπιστημίου και όποιο εξ αυτών 
ζητείται θα κατατίθεται αρμοδίως». Σημειώνεται ότι η 
ταυτότητα των εγγράφων αυτών δεν αμφισβητείται. Η 
κατακράτηση των άνω εγγράφων αποτελεί το υπό στοι¬ 


χείο (α) μέρος της υπό κρίση πειθαρχικής αγωγής. Τα 
λοιπά μέρη αυτής αφορούν την κατακράτηση από τον 
εγκαλούμενο καθηγητή: β) του βιβλίου του εμπιστευτι- 
κού πρωτοκόλλου γ) του πρωτοκόλλου του τμήματος 
οργάνωσης και διοίκησης επιχειρήσεων του πανεπιστη¬ 
μίου και δ) της κεντρικής Μονάδας του υπολογιστή της 
Γραμματείας Πρύτανη, στην οποία ήσαν καταχωρημένα 
και έγγραφα του Γενικού πρωτοκόλλου, με συνέπεια 
την έλλειψη οποιοσδήποτε πληροφόρησης και εντεύθεν 
την πλήρη αδυναμία ασκήσεως των αρμοδιοτήτων και 
καθηκόντων της νέας πανεπιστημιακής Πρυτανικής Αρ¬ 
χής. Μετά τη διαπίστωση της κατακρατήσεως των άνω 
εγγράφων η νέα πρυτανική αρχή, πριν από την άσκηση 
της υπό κρίση πειθαρχικής αγωγής, αρχικώς με το από 
9.9.2005 και αρ. πρωτ. 2005660 έγγραφο τιης και στη 
συνέχεια με το από 26.9.2005 και αρ. πρωτ. 20056070 
έγγραφο προς τον εγκαλούμενο καθηγητή που επιδό- 
θηκε σ’ αυτόν με δικαστικό επιμελητή (βλ. την υπ’ αριθμ. 
5037ΣΤ/27.9.2005 έκθεση του δικαστικού επιμελητή, μετά 
μάλιστα από σχετική για το σκοπό αυτό απόφαση της 
Συγκλήτου από 21.9.2005) και σε επίδειξη πνεύματος κα¬ 
λής θελήσεως, όπως αναφέρεται στην απόφαση κάλεσε 
τον εγκαλούμενο καθηγητή να επιστρέφει τα κατακρα- 
τηθέντα απ’ αυτόν και παραπάνω μνησθέντα έγγραφα 
τα οποία ήσαν απαραίτητα για την καλή λειτουργία 
του Πανεπιστημίου Πειραιώς. Δεν υπήρξε όμως ανάλο¬ 
γη ανταπόκριση από αυτόν, ο οποίος απέστειλε προς 
ενημέρωση της Συγκλήτου το από 10.10.2005 έγγραφό 
του που επιδόθηκε στον τότε Πρύτανη Σωτ. Καρβούνη 
[βλ. την υπ’ αριθμ. 12898 β: από 13.10.2005 έκθεση επι- 
δόσεως του δικαστικού επιμελητή Πειραιώς Παν. Βλασ- 
σοπούλου], Στο έγγραφο αυτό έμμεσα εξηγούνται οι 
λόγοι για την κατακράτηση των εγγράφων και αυτοί 
συνίστανται στο ότι το περιεχόμενο των εγγράφων 
αναφέρεται σε διαχειριστικές -οικονομικές ανωμαλίες 
μελών της πανεπιστημιακής κοινότητας, για τις οποίες, 
αν παραδίδονταν τα έγγραφα, υπήρχε κίνδυνος συ- 
γκαλύψεώς τους. Επισημαίνεται ότι η κατάσταση της 
κατακρατήσεως των κρίσιμων εγγράφων από τον εγκα- 
λούμενο καθηγητή συνεχίσθηκε για μακρό μετά ταύτα 
διάστημα όπως παρακάτω αναφέρεται. Στο σημείο αυτό 
πρέπει ν’ αναφερθεί ότι το Πανεπιστήμιο Πειραιώς, σε 
μία προσπάθεια να αποκτήσει πρόσβαση στα κατακρα¬ 
τούμενα από τον εγκαλούμενο καθηγητή έγγραφα που 
ήσαν απαραίτητα για την απρόσκοπτη λειτουργία των 
υπηρεσιών του, υπέβαλε την από 15.3.2006 αίτηση του 
στο Μονομελές Πρωτοδικείο Αθηνών κατά του εγκα- 
λούμενου καθηγητή, απαιτώντας κατά τη διαδικασία 
των ασφαλιστικών μέτρων (αρθρ. 682 επ. ΚΠολΔ) την 
επίδειξη όλων των κατακρατούμενων από τον εγκαλού- 
μενο καθηγητή εγγράφων και τη χορήγηση επισήμων 
αντιγράφων αυτών. Παράλληλα και ο εγκαλούμενος 
καθηγητής υπέβαλε την από 20.6.2006 αντίθετη αίτησή 
του, με την οποία, προβάλλοντας έννομο συμφέρον, 
ζητούσε και αυτός τη λήψη ασφαλιστικών μέτρων ώστε 
τα αιτούμενα έγγραφα να τεθούν υπό δικαστική μεσεγ¬ 
γύηση. Αμφότερες οι άνω αιτήσεις συνεκδικάσθηκαν και 
εκδόθηκε από το άνω δικαστήριο στις 15.12.2006 η 9170 
απόφαση του, η οποία δέχθηκε αμφότερες τις αιτήσεις. 
Ειδικότερα καθόσον αφορά το αίτημα του εγκαλούμε- 
νου καθηγητή να τεθούν τα έγγραφα υπό δικαστική 
μεσεγγύηση το Δικαστήριο δέχθηκε το αίτημα αυτό και 
όρισε ως μεσεγγυούχο των εγγράφων τον Εισαγγελέα 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


7213 


Εφετών Πειραιώς, στον οποίο ήδη πριν από την έκδοση 
της προαναφερθείσας αποφάσεως και ειδικότερα στις 
26.6.2006 ο εγκαλούμενος καθηγητής είχε παραδώσει 
τα αιτούμενα έγγραφα. 

Ο εγκαλούμενος καθηγητής με τα κατατεθέντα υπο¬ 
μνήματα του παραδέχεται τον εξ αντικειμένου πυρήνα 
της κατ’ αυτού πρώτης πειθαρχικής κατηγορίας. Προ¬ 
βάλλει όμως προς δικαιολόγηση των πράξεων του τον 
ακόλουθο βασικό ισχυρισμό: ότι δηλαδή προέβη στην 
κατακράτηση των εγγράφων γιατί τα περιεχόμενα σ’ 
αυτά στοιχεία εδραιώνουν παραβατική οικονομική δι¬ 
αχείριση μελών της πανεπιστημιακής κοινότητας του 
Πανεπιστημίου Πειραιώς και ότι με την κατακράτηση 
επιδίωκε να διαφυλάξει και να καταστήσει τον εαυτό 
του μεσεγγυούχο δηλαδή φύλακα του προσωπικού του 
αρχείου, το οποίο περιείχε ιδιωτικά και όχι δημόσια 
έγγραφα, ιδίως γιατί το προσωπικό του αρχείο αποτε- 
λείται από έγγραφα διαμαρτυρίας και πληροφόρησης 
των εισαγγελικών και ελεγκτικών αρχών ώστε να προ- 
στατευθεί-το δημόσιο συμφέρον και ότι τα έγγραφα 
αυτά δεν αφορούσαν κανένα υπηρεσιακό θέμα. 

Οι ισχυρισμοί όμως αυτοί του εγκαλούμενου κα¬ 
θηγητή δεν κρίνονται βάσιμοι. Ειδικότερα επ’ αυτού 
παρατηρητέα τα ακόλουθα: όλα τα κατακρατηθέντα 
(165) έγγραφα απεστάλησαν από τον εγκαλούμενο 
καθηγητή προς διάφορα πρόσωπα, φορείς ή αρχές 
μέσω του Γενικού πρωτοκόλλου του Πανεπιστημίου 
Πειραιώς, στο οποίο και καταχωρήθηκαν και έλαβαν σ’ 
αυτό τον οικείο αριθμό, ο δε εγκαλούμενος καθηγητής 
υπέγραψε τα έγγραφα αυτά ως συντάκτης αυτών με 
την ιδιότητα του Πρύτανη του Πανεπιστημίου Πειραιώς. 
Τα παραπάνω στοιχεία είναι αρκετά και ικανά για τον 
χαρακτηρισμό των κρίσιμων εγγράφων ως δημοσίων 
(βλ. και άρθρο 13 παρ. α’ και γ’ ΠοινΚ: και αρθρ. 432 
εττ. ΚΠολΔ). Δεν αναιρείται δε ο χαρακτήρας ως δη¬ 
μοσίου του εγγράφου από την ενδιάθετη πρόθεση του 
συντάκτη του να το χρησιμοποιήσει για ορισμένους 
προσωπικούς σκοπούς. Αρκεί ότι το έγγραφο φέρει 
εξωτερικώς τα κατά νόμο αντικειμενικά στοιχεία δη¬ 
μοσίου εγγράφου. Εν όψει όλων των παραπάνω δεδο¬ 
μένων δεν κρίνεται επιτρεπτή η ενέργεια του εγκα- 
λούμενου καθηγητή να παραλάβει και κατακρατήσει 
τα προαναφερόμενα έγγραφα, αφού αυτός λόγω του 
χαρακτήρα τους ως δημοσίων εγγράφων, δεν είχε επ’ 
αυτών εξουσία διαθέσεως. Αλλά και με την εκδοχή ότι 
ο εγκαλούμενος επιδίωκε με την κατακράτηση των 
εγγράφων να εξασφαλίσει τα έγγραφα αυτά από τον 
κίνδυνο της καταστροφής ή εξαφανίσεως τους γιατί το 
περιεχόμενο τους αφορούσε παραβατικές - διαχειρι¬ 
στικές πράξεις μελών του Πανεπιστημίου Πειραιώς, και 
πάλι η κατακράτηση των εγγράφων δεν κρίνεται ανα¬ 
γκαία για την ικανοποίηση του σκοπού του αυτού. Θα 
έπρεπε ο εγκαλούμενος, να αναζητήσει άλλο τρόπο για 
την διαφύλαξη της υλικής υποστάσεως των εγγράφων 
αυτών κατά τρόπο ώστε το μεν να υπάρχει προσβα- 
σιμότητα του Πανεπιστημίου Πειραιώς στα έγγραφα 
αυτά, το δε να εξασφαλίζεται η ακεραιότητά τους. Πε¬ 
ραιτέρω, από τα στοιχεία του φακέλου της υποθέσεως 
προέκυψε ότι ο εγκαλούμενος καθηγητής: α) κατακρά¬ 
τησε και το βιβλίο του εμπιστευτικού πρωτοκόλλου 
του Πανεπιστημίου Πειραιώς, β) το πρωτόκολλο του 
τμήματος Οργάνωσης και Διοίκησης Επιχειρήσεων του 
Πανεπιστημίου και γ) την κεντρική Μονάδα του Υπο¬ 


λογιστή της Γραμματείας Πρύτανη, στην οποία ήσαν 
καταχωρημένα και έγγραφα του Γ ενικού Πρωτοκόλλου. 
Επίσης, προέκυψε ότι την 1.9.2005 ανοίχθηκε από τις 
Πρυτανικές Αρχές, παρουσία διοικητικών υπαλλήλων, 
ο κλειστός σφραγισμένος και υπογεγραμμένος στο 
εξωτερικό του μέρος από τον εγκαλούμενο φάκελ- 
λος, που ο ίδιος παρέδωσε σε διοικητικά στελέχη του 
Πανεπιστημίου την 31.8.2005, ημέρα αποχώρησής του 
από το αξίωμα του Πρύτανη και διαπιστώθηκε ότι σ’ 
αυτόν υπήρχαν φωτοτυπίες συγκεκριμένων σελίδων 
του παρακρατηθέντος βιβλίου του Εμπιστευτικού 
πρωτοκόλλου, από τις οποίες (σελίδες) προκύπτουν 
παραλείψεις, παρατυπίες και αλλοιώσεις στις σχετι¬ 
κές καταχωρήσεις, αφετέρου δε ανυπαρξία συνέχει¬ 
ας, αλληλουχίας και αντιστοιχίας μεταξύ των αριθμών 
καταχωρήσεως και των με αυτούς καταχωρημένων 
εγγράφων και επί πλέον ακυρώσεις αριθμών και μεγά¬ 
λος αριθμός κενών > (από το 2705 έως το 2787). Τέλος, 
προέκυψε ότι, ενώ επιδόθηκαν στον εγκαλούμενο τα 
20055690/9.9.2005 και 20056070/26.9.2005 έγγραφα του 
Πρύτανη του Πανεπιστημίου Πειραιώς, με τα οποία 
εκαλείτο να επιστρέφει τα παρακρατηθέντα δημόσια 
έγγραφα, αυτός δεν συμμορφώθηκε, κατά τρόπο που 
δεν αρμόζει σε πανεπιστημιακό λειτουργό, να δώσει 
οποιαδήποτε απάντηση. 

Επί της δεύτερης πειθαρχικής αγωγής: Από τα ίδια 
πιο πάνω στοιχεία του φακέλου της δικογραφίας 
προέκυψε ότι ο ανωτέρω προέβη σε δηλώσεις: α) την 
1-2/10/2005 προς την πανελλήνιας κυκλοφορίας εφη¬ 
μερίδα «ΝΕΑ» β) την 14.00 ώρα και 20.00 ώρα της 
23.10.2005 κατά τη μετάδοση των εκπομπών με τον 
τίτλο «Δελτίο Ειδήσεων» του τηλεοπτικού σταθμού 
«ΜΕΘΑ», που είχαν πανελλήνια θεαματικότητα και 
γ) την 23.00 ώρα της 20.10.2005, κατά τη μετάδοση 
τα τηλεοπτικής εκπομπής «Ζούγκλα» του τηλεοπτι¬ 
κού σταθμού «ΑΙρΜα» και την 23.00 ώρα της 23.10.2005 
κατά τη μετάδοση της τηλεοπτικής εκπομπής «Κίτρι¬ 
νος Τύπος» του ίδιου τηλεοπτικού σταθμού, με τις 
οποίες κατηγόρησε καθηγητές και φοιτητές της πα¬ 
νεπιστημιακής κοινότητας (μελών του διδακτικού και 
ερευνητικού προσωπικού του Πανεπιστημίου Πειραιώς) 
ότι εμπλέκονται σε παράνομες συναλλαγές και δω¬ 
ροδοκίες με αντάλλαγμα την ψήφιση καθηγητών στις 
εκλογές των συλλογικών πανεπιστημιακών οργάνων, 
με χαρακτηριστικές περιπτώσεις εκείνες των πρυτανι- 
κών εκλογών του έτους 2002 (στις οποίες και ο ίδιος 
εγκαλούμενος εκλέχθηκε πρύτανης), όταν δύο από τα 
φοιτητικά στελέχη «ήρθαν στο πανεπιστήμιο με και¬ 
νούργιο αυτοκίνητο και όλοι μίλησαν για συγκεκριμένη 
προέλευση του συγκεκριμένου αυτοκινήτου και ότι εί¬ 
ναι γνωστό σε όλη την πανεπιστημιακή κοινότητα σε 
όλη τη Χώρα, ότι η συναλλαγή φτάνει δυστυχώς και σε 
υλικό επίπεδο, το οποίο ιδιαίτερα στις παραμονές των 
πρυτανικών εκλογών μεγιστοποιείται», ότι «υπάρχουν 
και φοιτητές καλοί που υποχρεώνονται και πάνε και 
γράφουν αντ’ αυτών των φοιτητοπατέρων για να εξα¬ 
σφαλίσουν βαθμούς προαγωγής», ότι κατά τη διάρκεια 
της θητείας ως πρύτανη του εγκαλούμενου καθηγητή 
φοιτητές δέχθηκαν ως αντάλλαγμα της ψήφου τους 
υπέρ συγκεκριμένων, μη κατονομαζομένων καθηγητών, 
την/επιτυχία τους στις εξετάσεις, πράγμα που επιτυγ¬ 
χάνονταν είτε με την παράδοση «λευκών κολλών» οι 
οποίες βαθμολογούνταν με «άριστα», είτε με την εμ- 

φάνιση άλλων προσώπων που εξετάζονταν αντ’ αυτών, 
ότι φοιτητές δέχθηκαν αμοιβή 70.000.000 δραχμών 
προκειμένου να ψηφίσουν στις πρυτανικές εκλογές 
συγκεκριμένα πρόσωπα που δεν κατονομάσθηκαν και 
ότι ο εγκαλούμενος καθηγητής δήλωσε ότι κάποιο μη 
κατονομαζόμενο από τα (14) προγράμματα μεταπτυ¬ 
χιακών σπουδών του ίδιου Πανεπιστημίου δέχεται ως 
φοιτητές τους «. διπλωματούχους σε προπτυχιακό επί¬ 
πεδο οι οποίοι ως αποκλειστικό κριτήριο έχουν την 
ιδιότητα μέλους συγκεκριμένης φοιτητικής παράταξης, 
καθώς και φοιτητές που δεν έχουν λάβει ακόμη το 
πτυχίο τους». Με τις πιο πάνω δηλώσεις του διατύ¬ 
πωσε κατά τρόπο ατεκμηρίωτο βαριές, συκοφαντικές 
και μειωτικές της υπολήψεως και της τιμής των μελών 
της πανεπιστημιακής κοινότητας του Πανεπιστημίου 
Πειραιώς κατηγορίες, που προσβάλλουν το γόητρο, 
το έργο και τα πτυχία του Πανεπιστημίου. Τέλος, ως 
προς το πέμπτο (υπό στοιχ. Ε) της ίδιας πειθαρχικής 
παράβασης της ίδιας (δεύτερης πειθαρχικής αγωγής) 
αποδοθέν στον εγκαλούμενο πειθαρχικό παράπτω¬ 
μα της κατηγορίας σε καθηγητές του Πανεπιστημίου 
Πειραιώς, περί επιβολής διδάκτρων σε φοιτητές των 
Προγραμμάτων Μεταπτυχιακών Σπουδών (Π.Μ.Σ.) από 
τους διδάσκοντες - μέλη του Διδακτικού - Ερευνητικού 
Προσωπικού (Δ.Ε.Π.), πρέπει η πράξη αυτή να μη κατα¬ 
λογιστεί στον εγκαλούμενο, καθόσον με δεδομένο ότι 
η επιβολή διδάκτρων στα Π.Μ.Σ. ανήκει αποκλειστικά 
και μόνο στη Σύγκλητο (στην οποία συμμετέχουν και 
εκπρόσωποι των φοιτητών - στους οποίους το θέμα 
αφορά κατά κύριο λόγο) και το ζήτημα αυτό εκφεύγει 
και δεν εμπίπτει στις αρμοδιότητες της Συγκλήτου 
Ειδικής Σύνθεσης, ή οιουδήποτε άλλου συλλογικού 
οργάνου,και επομένως οι αποφάσεις των συλλογικών 
οργάνων, της Συγκλήτου Ειδικής Σύνθεσης και της 
Επιτροπής Ερευνών του ΚΕΠΠ των ετών 1996-1999 και 
1999-2002, που στη συγκεκριμένη περίπτωση του Πανε¬ 
πιστημίου Πειραιώς, καθιέρωσαν τις σχετικές αμοιβές, 
στερούνται νομιμότητας, η με τον παραπάνω τρόπο 
διερεύνηση της είσπραξης διδάκτρων από φοιτητές 
(που είχε μάλιστα άμεσο επακόλουθο να δεχθεί επί¬ 
θεση τις 26.9.2003 από ομάδα φοιτητών) δικαιολογεί 
τη νομική πλάνη του εγκαλουμένου στηριζόμενη στην 
πίστη αυτού ότι είχε δικαίωμα να τελέσει την παρα¬ 
πάνω πράξη (της κατηγορίας δηλ. κατά συναδέλφων 
του ότι επέβαλαν δίδακτρα σε φοιτητές των Π.Μ.Σ.) και 
η πλάνη του αυτή κρίνεται στην προκειμένη περίπτω¬ 
ση συγγνωστή ενόψει μάλιστα της πεποίθησης αυτού 
(εγκαλουμένου) ότι δεν εχώρησε σωστή διαχείριση 
των Π.Μ.Σ. 

Το Συμβούλιο, κατόπιν όλων των προεκτεθέντων, 
αφού έλαβε υπόψη την βαρύτητα του ανωτέρω πει¬ 
θαρχικού αδικήματος του εγκαλουμένου, το βαθμό της 
υπαιτιότητας του κατά το χρόνο τέλεσης του, την προ¬ 
σωπικότητα αυτού ως ικανού καθηγητή και Πρυτάνεως 
του Πανεπιστημίου, ενεργήσαντος για την πρόοδο και 
προκοπή του Πανεπιστημίου (κατά τρόπο όμως που 
προσέβαλε το κύρος του), τον εν γένει υπηρεσιακό 
του φάκελλο και την αρχή της αναλογικότητας, κρί¬ 
νει ότι πρέπει να επιβληθεί σ’ αυτόν για το ως άνω 
πειθαρχικό αδίκημα, προβλεπόμενο και τιμωρούμενο 
από τις διατάξεις του άρθρου 326 του ν. 5343/1932, η 
ποινή της προσωρινής παύσης τριών (3) μηνών για την 


πράξη της πρώτης πειθαρχικής αγωγής και της προ¬ 
σωρινής παύσης του ενός (1) μηνός για την πράξη της 
δεύτερης πειθαρχικής αγωγής και κατά συγχώνευση 
της συνολικής ποινής της προσωρινής παύσης των 
τριών και ήμισυ (31/2) μηνών, αποτελούμενης από την 
ποινή των τριών (3) μηνών της πρώτης πειθαρχικής 
αγωγής επαυξανομένης κατά μισό (1/2) μήνα από την 
ποινή της δεύτερης πειθαρχικής αγωγής. Το ύψος της 
επιβαλλόμενης ποινής αρμόζει στην εν γένει εικόνα του 
εγκαλουμένου και στην πεποίθηση αυτού ότι με τις 
παραπάνω πειθαρχικές παραβάσεις του προστατεύει 
το πανεπιστήμιο στο οποίο υπηρετεί. 

Για τους λόγους αυτούς 

Δέχεται ότι ο εγκαλούμενος καθηγητής του Πα¬ 
νεπιστημίου Πειραιώς Βασίλειος Μπένος τέλεσε τα 
αποδιδόμενα σ’ αυτόν και λεπτομερώς αναφερόμενα 
στο σκεπτικό πειθαρχικά αδικήματα, ήτοι κατά τη 
λήξη της θητείας του ως Πρύτανη στο πιο πάνω Πα¬ 
νεπιστήμιο (31.8.2005) δεν παρέδωσε τα αναφερόμενα 
έγγραφα και βιβλία του ίδιου Πανεπιστημίου και την 
κεντρική μονάδα του υπολογιστή της γραμματείας 
του Πρύτανη του ίδιου Πανεπιστημίου, επιπλέον δε 
εμφανίσθηκε σε τηλεοπτικές εκπομπές και σε εφημε¬ 
ρίδα που αναφέρονται στο σκεπτικό και διατύπωσε 
τις αναφερόμενες σ’ αυτό κατηγορίες μειωτικές της 
τιμής και υπολήψεως της Πανεπιστημιακής Κοινότη¬ 
τας και του γοήτρου, του έργου και των πτυχίων του 
Πανεπιστημίου Πειραιώς. Και Επιβάλλει στον εγκαλού- 
μενο για ανωτέρω πειθαρχικά αδικήματα τη συνολική 
πειθαρχική ποινή της προσωρινής παύσης τριών και 
ημίσεως (3 1/2) μηνών. 

Κρίθηκε και αποφασίσθηκε στην Αθήνα στις 8 Φε¬ 
βρουάριου 2010. 

Ο Πρόεδρος Η Γραμματέας 

Π.Ν. ΦΛΩΡΟΣ Δ. ΜΟΥΖΑΚΗ 

Απαγγέλθηκε δε δημόσια στην αίθουσα συνεδριάσεων 
του Συμβουλίου της Επικράτειας στις 29 Ιουνίου 2010. 

Ο Πρόεδρος Η Γ ραμματέας 

Κ. ΜΕΝΟΥΔΑΚΟΣ Δ. ΜΟΥΖΑΚΗ 

-♦- 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

(4) 

ΠΑΝΕΠΙΣΤΗΜΙΟ ΠΕΙΡΑΙΩΣ 

Με την αριθμ. 20105394/6-9-2010 Διαπιστωτική Πρά¬ 
ξη του Πρύτανη του Πανεπιστημίου Πειραιώς, η οποία 
εκδόθηκε σύμφωνα με τις διατάξεις των άρθρων 
147 και 148 παρ. 1 και 5 του Ν. 3528/2007, γίνεται 
αυτοδικαίως αποδεκτή, η από 30-8-2010 (πρωτ. Πα¬ 
νεπιστημίου 20105394) δεύτερη αίτηση παραίτησης 
και λύεται από την ημερομηνία αυτή η υπαλληλι¬ 
κή σχέση της Καραμήτρου-Συμιακού Ευανθίας του 
Αριστοτέλη, μόνιμης υπαλλήλου του Πανεπιστημίου, 
κατηγορίας ΠΕ κλάδου Διοικητικού-Οικονομικού με 
Α' βαθμό και μισθολογικό κλιμάκιο 4°, με σκοπό τη 
συνταξιοδότησή της. 

Με την αριθμ. πρωτ. 20105339/24-8-2010 Πράξη Πρύ¬ 
τανη του Πανεπιστημίου Πειραιώς που εκδόθηκε σύμ¬ 
φωνα με τις διατάξεις, των άρθρων 147,152,155,156 του 
Ν. 3528/2007 «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 

Ν.Π.Δ.Δ.» και του άρθρου 26 του Ν. 3794/2009, διαπιστώ¬ 
νεται η αυτοδίκαιη λύση της υπαλληλικής σχέσης του 
μονίμου Βοηθού του Τομέα Νομικής Επιστήμης, του Τμή¬ 
ματος Οργάνωσης και Διοίκησης Επιχειρήσεων Γεωρ¬ 
γίου Ντοκόπουλου του Γερασίμου την 31-8-2010, δηλα¬ 
δή στο τέλος του ακαδημαϊκού έτους 2009-2010, εντός 
του οποίου συμπλήρωσε το εξηκοστό πέμπτο (65°) έτος 
της ηλικίας του και τριάντα πέντε (35) έτη πραγματι¬ 
κής και συντάξιμης δημόσιας υπηρεσίας, με σκοπό την 
συνταξιοδότησή του. 

Με την αριθμ. 20105343/24-8-2010 Πράξη Πρύτανη του 
Πανεπιστημίου Πειραιώς που εκδόθηκε σύμφωνα με τις 
διατάξεις, των άρθρων 147,152,155,156 του Ν. 3528/2007 
«Κύρωση του Κώδικα Κατάστασης Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ.» 
και του άρθρου 26 του Ν. 3794/2009, διαπιστώνεται η 
αυτοδίκαιη λύση της υπαλληλικής σχέσης της μονίμου 
Βοηθού του Τομέα Μάνατζμεντ του Τμήματος Ορνάνω- 
σης και Διοίκησης Επιχειρήσεων Περσεφόνης-Ασπασί- 
ας Παναγιωτοπούλου-Χατζηνικολάου του Νικολάου την 
31-8-2010, δηλαδή στο τέλος του ακαδημαϊκού έτους 
2009-2010, εντός του οποίου συμπλήρωσε το εξηκο¬ 
στό έβδομο (67°) έτος της ηλικίας της, με σκοπό την 
συνταξιοδότησή της. 

Ο Πρύτανης 

ΓΕΩΡΓΙΟΣ ΣΠ. ΟΙΚΟΝΟΜΟΥ 

-♦- 

ΙΕΡΑ ΜΗΤΡΟΠΟΛΙΣ ΑΡΓΟΛΙΔΟΣ 

Δια της υπ’ αριθμ. 890/23-8-2010 αποφάσεως του Σε- 
βασμιωτάτου Μητροπολίτου Αργολίδος Ιακώβου εκδο- 
θείσης συμφώνως προς τας διατάξεις των άρθρων 37 
και 38 του Ν. 590/1977: «Περί Καταστατικού Χάρτου της 
Εκκλησίας της Ελλάδος», τας διατάξεις του άρθρου 6 
του Ν. 3205/2003, των άρθρων 16 και 17 του Ν. 3528/2007, 
την υπ’ αριθμ. 2/73045/0022/2.1.2004 Κοινήν Υπουργικήν 
απόφασιν (Φ.Ε.Κ. 17/τχ.Β/13.1.2004), και την υπ’ αριθμ. 
3/1/31-8-2010 απόφασιν του Μητροπολιτικού Συμβουλί¬ 
ου, διορίζεται ο Παναγιώτης Δήμας του Κωνσταντίνου 
ως Εφημέριος του Ιερού Ναού Αγίου Νικολάου Αγίου 
Αδριανού Ναυπλίας και κατατάσσεται εις την ΤΕ1 (ΔΕ 
17-1) μισθολογικήν Κατηγορίαν και με το 17ον Μισθο- 
λογικόν Κλιμάκιον. 


Δια της υπ’ αριθμ. 928/31-8-2010 αποφάσεως του Σε- 
βασμιωτάτου Μητροπολίτου Αργολίδος Ιακώβου εκ- 
δοθείσης συμφώνως προς τάς διατάξεις των άρθρων 
37 και 38 του Ν. 590/1977: «Περί Καταστατικού Χάρτου 
της Εκκλησίας της Ελλάδος», τας διατάξεις του άρ¬ 
θρου 6 του Ν. 3205/2003, των άρθρων 16 και 17 του Ν. 
3528/2007, την υπ’ αριθμ. 2/73045/0022/2.1.2004 Κοινήν 
Υπουργικήν απόφασιν (Φ.Ε.Κ. 17/τχ.Β7ΐ3.1.2004), και την 
υπ’ αριθμ. 3/2/31-8-2010 απόφασιν του Μητροπολιτικού 
Συμβουλίου, διορίζεται ο Πρεσβύτερος Ηλίας Γάτσιος 
του Δημοσθένους ως Β' Εφημέριος του Ιερού Ναού θε- 
ομάνας-Οδηγητρίας Νέας Κίου και κατατάσσεται εις 
την ΠΕ4 (18-1) μισθολογικήν Κατηγορίαν και με το 18ον 
Μισθολογικόν Κλιμάκιον. 

Δια της υπ’ αριθμ. 861/16-8-2010 αποφάσεως του Σε- 
βασμιωτάτου Μητροπολίτου Αργολίδος Ιακώβου εκ- 
δοθείσης συμφώνως προς τας διατάξεις των άρθρων 
37 και 38 του Ν. 590/1977: «Περί Καταστατικού Χάρτου 
της Εκκλησίας της Ελλάδος», τας διατάξεις του άρ¬ 
θρου 6 του Ν. 3205/2003, των άρθρων 16 και 17 του Ν. 
3528/2007, την υπ’ αριθμ. 2/73045/0022/2.1.2004 Κοινήν 
Υπουργικήν απόφασιν (Φ.Ε.Κ. 17/τχ.Β'/13.1.2004), και την 
υπ’ αριθμ. 3/3/31-8-2010 απόφασιν του Μητροπολιτικού 
Συμβουλίου, διορίζεται ο Αμφιλόχιος (κατά κόσμον Αθα¬ 
νάσιος) Κοντός του Ιωάννου ως Ιεροδιάκονος του Ιερού 
Ναού Αγίου Γεωργίου Ναυπλίου και κατατάσσεται εις 
την ΠΕ4 (18-1) μισθολογικήν Κατηγορίαν και με το 18ον 
Μισθολογικόν Κλιμάκιον. 

Ο Μητροπολίτης 

ΐ Ο Αργολίδος ΙΑΚΩΒΟΣ 

-♦- 

ΓΕΝΙΚΟ ΝΟΣΟΚΟΜΕΙΟ Ν.Θ.Α. «Η ΣΩΤΗΡΙΑ» 

Με την υπ’ αριθμ. 22278/7-9-10 Διαπιστωτική Πράξη 
του Διοικητή του Γ ενικού Νοσοκομείου Νοσημάτων Θώ- 
ρακος Αθηνών «Η ΣΩΤΗΡΙΑ», που εκδόθηκε σύμφωνα 
με τις διατάξεις του Ν. 3528/07 άρθρο 35, λύεται αυτο¬ 
δίκαια η υπαλληλική σχέση του ΚΟΡΔΑΛΗ ΝΙΚΟΛΑΟΥ 
του ΧΡΙΣΤΟΦΟΡΟΥ μόνιμου υπαλλήλου του κλάδου ΤΕ 
Νοσηλευτών, με βαθμό Α' και 10° Μ.Κ., από 25-8-10, λόγω 
κατάληψης άλλης θέσης. 

Ο Διοικητής κ.α.α. 

Ο Αναπληρωτής Διοικητής 
ΝΙΚΟΛΑΟΣ ΤΟΥΡΟΥΤΣΙΚΑΣ 


♦ 


ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ 
«Γ. ΧΑΤΖΗΚΩΣΤΑ» 


Με την αριθμ. Φ/Γ/10/16595/19-8-2009 απόφαση του Αναπληρωτή Διοικητή του Γενικού Νοσοκομείου Ιωαννίνων 
«Γ. ΧΑΤΖΗΚΩΣΤΑ» της 6ης Υγειονομικής Περιφέρειας που εκδόθηκε σύμφωνα με τις διατάξεις του άρθρου 16 
παρ. 2 του Ν. 3528/9-2-2007 διορίζονται: 



ΟΝΟΜΕΤΥΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ 

ΚΛΑΔΟΣ 

ΒΑΘΜΟ 

1 

Αλεξίου Δήμητρα 

Παύλος 

ΤΕ 

Νοσηλευτριών 

Δ'. 

2 

Ζώη Ειρήνη-Χρυσοβαλάντω 

Χρήστος 

ΤΕ 

Νοσηλευτριών 

Α' 

3 

Κράββαρης Γεώργιος 

Ευάγγελος 

ΤΕ 

Νοσηλευτών 

Α' 


(Αριθμ. βεβ. Υ.Δ.Ε. Υπουργείου Υγείας και Κοινωνικής Αλληλεγγύης: 7321/17-8-2010). 

Ο Αναπληρωτής Διοικητής 
Φ. ΒΑΒΒΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΓΕΝΙΚΟ ΝΟΣΟΚΟΜΕΙΟ - ΚΕΝΤΡΟ ΥΓΕΙΑΣ ΝΑΞΟΥ 

Με την 4741/20-08-09 απόφαση του Διοικητή του 
Γενικού Νοσοκομείου - Κέντρου Υγείας Νάξου που εκ- 
δόθηκε σύμφωνα με τις κείμενες διατάξεις του άρθρου 
18 παρ. 9 του ν. 2190/1994, όπως αντικαταταστάθηκε 
από το άρθρο 3 του ν. 2527/1997, τις διατάξεις των 
άρθρων 4, 5, 6, 7, 8, 9, 10 του ν. 3528/2007 και σύμ¬ 
φωνα με τον πίνακα διοριστέων της κατηγορίας ΔΕ 
που δημοσιεύθηκε στο ΦΕΚ 462/2009 και τον πίνακα 
διοριστέων της κατηγορίας ΤΕ που δημοσιεύθηκε στο 
ΦΕΚ 439/2009, σύμφωνα με την προκήρυξη 5Κ/2008, 
διορίζονται ως δόκιμοι υπάλληλοι σε κενές οργανικές 
θέσεις, οι παρακάτω: 


• Για το Γ ενικό Νοσοκομείο - Κέντρο Υγείας Νάξου: 

ΔΡΑΚΟΤΟΥ ΣΟΦΙΑ του ΙΩΑΝΝΗ, κατηγορίας ΤΕ, ειδι¬ 
κότητα Επισκεπτριών Υγείας, με βαθμό Δ' 

ΒΡΟΥΤΣΗ ΝΙΚΟΛΕΤΑ του ΔΗΜΗΤΡΙΟΥ κατηγορίας ΔΕ, 
ειδικότητα Αδελφών Νοσοκόμων, με βαθμό Δ'. 

• Για Κ.Υ. Αμοργού: 

ΜΠΙΚΟΥ ΔΙΟΝΥΣΙΑ του ΕΥΣΤΑΘΙΟΥ κατηγορία ΤΕ, ει¬ 
δικότητα Μαιών, με βαθμό Δ'. 

• Για το ΠΠΙ Σχοινούσας: 

ΟΙΚΟΝΟΜΟΥ ΟΛΓΑ του ΙΩΑΝΝΗ κατηγορία ΔΕ, ειδι¬ 
κότητα Αδελφών Νοσοκόμων, με βαθμό Δ'. 

(Αριθμ. βεβ. Υ.Δ.Ε Υπ. Υγείας και Κοιν. Αλληλ. 7321/17-08-10) 

Ο Διοικητής 
ΘΕΟΧΑΡΗΣ ΛΑΜΠΟΥ 


ΠΙΝΑΚΕΣ ΔΙΟΡΙΣΤΕΩΝ 


(5) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΩΡΑΙΟΚΑΣΤΡΟΥ 


Πίνακες Διοριστέων σύμφωνα με την υπ’ αριθ. 1557/25-08-2010 απόφαση του 3ου τμήματος Διακοπών του ΑΣΕΠ, 
που αφορά αίτηση θεραπείας, σύμφωνα με την υπ’ αριθ. 1/767Μ/2008 προκήρυξη του Δήμου Ωραιοκάστρου του 
Νομού Θεσσαλονίκης, που δημοσιεύτηκε στο ΦΕΚ 135/26-3-2009 τ. προκηρύξεων. 

Α. ΔΙΟΡΙΣΤΕΟΙ ΥΕ ΕΡΓΑΤΩΝ ΜΕ ΕΜΠΕΙΡΙΑ 


Α/Α 

ΕΠΩΝΥΜΟ ΟΝΟΜΑ 

ΠΑΤΡ/ΜΟ 

ΚΛΑΔΟΣ 

ΕΙΔΙΚΟΤΗΤΑ 

1 . 

ΚΟΣΜΟΛΙΑΠΤΣΗ ΑΝΝΑ 

ΚΟΣΜΑΣ 

ΥΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 

2 

ΔΟΥΛΓΕΡΙΔΟΥ ΑΝΑΣΤΑΣΙΑ 

ΑΛΕΞΑΝΔΡΟΣ 

ΥΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 


Β. ΔΙΟΡΙΣΤΕΟΙ ΥΕ ΕΡΓΑΤΩΝ ΧΩΡΙΣ ΕΜΠΕΙΡΙΑ 


Α/Α 

ΕΠΩΝΥΜΟ ΟΝΟΜΑ 

ΠΑΤΡ/ΜΟ 

ΚΛΑΔΟΣ 

ΕΙΔΙΚΟΤΗΤΑ 

1 

ΛΟΥΚΑ ΠΟΛΥΞΕΝΗ 

ΧΡΙΣΤΟΦΟ¬ 

ΡΟΣ 

ΥΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 

2 

ΜΟΥΡΑΤΙΔΗΣ ΣΙΜΩΝ 

ΚΩΝ/ΝΟΣ 

ΥΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 

3 

ΖΟΥΛΑΚΗΣ ΣΤΑΥΡΟΣ 

ΕΥΣΤΡΑΤΙΟΣ 

ΥΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 

■ 

ΜΠΙΤΣΑΚΗ ΞΑΝΘΙΠΠΗ 

ΑΠΟΣΤΟΛΟΣ 

ΥΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 

5 

ΚΑΚΟΓΛΟΥ ΝΙΚΗΦΟΡΟΣ 

ΓΕΩΡΓΙΟΣ 

ΔΕ 

ΕΡΓΑΤΩΝ (ΕΡΓΑΣΙΕΣ ΚΑΘΑΡΙΣΜΟΥ ΕΞΩΤΕ¬ 
ΡΙΚΩΝ ΧΩΡΩΝ) 


Η Επιτροπή 


ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 
ΑΠΟΣΤΟΛΙΑ ΚΟΥΚΟΥΔΗ 
ΕΙΡΗΝΗ ΤΣΕΣΜΕΛΗ 
ΕΥΑΓΓΕΛΙΑ ΚΛΕΙΣΙΑΡΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

